Head lugejad!
Tundsin täna, et soovin natuke kanaldada ja jagada teile infot, mis hetkel energeetiliselt toimumas. Maailm on hetkel killustunud mitmeteks miljoniteks erinevateks tükikestest. Killud on laiali ja veel neid üles ei korjata ega kokku panema ei hakata. Ütleme nii, et praegune protsess on inimeste loodud, kuid vaatamiseks ja sekkumiseks ka teistele olenditele. Tõenäolised on tunded nagu kogeksid ennast kui aheldatud tänapäeva maailma reeglite seas, ei leia oma kohta ega ei julge ka hirmule vastu hakata. On palju üksteise arvustamist ja näpuga näitamist, isegi kui sa seda otse ei kuule, siis see mõjutab energeetikat ja võid tunda ennast rahutuna. Hetkel on õhus tunne, et peab enda eest võitlema ja iga hinna eest kehtestama, et olla kuuldav ning tõsiselt võetav. Maailm on nagu lahtine haav, habras ja haavatav. See on protsess, mis toob muutused meie mõttemustrites, ühiskonnas või eluolulistes valdkondades. Ütleme nii, et aasta alguseni jaanuari-veebruarini on kõik endiselt selline rabe. Ükspäev on ühtemoodi olemine, teine päev jällegi teistmoodi, kuid siis juba näeme elu tasakaalustamist. Hetkel toimuvad väga paljude energiate koosmõju, tugevad muutused nii astroloogiliselt kui energeetiliselt. Kõik loob ennast tasa ja targu, kuid me siiski oleme kaitstud. Kaitstud selle eest, et läheks täielikuks kaoseks ja maapealne elu muutuks võimatuks. Elu maal on määratud olema veel pikalt arenedes aina edasi. Meie elu areng on selline ja me oleme valinud enne sündimist, et tulime just siia aega, nende inimestega rolle mängima ning kogema seda, mida kogeme. Muidugi saame me oma elu kergemaks teha, kui õpime ennast tundma ja juhtima. Ei ole mõtet minna endaga vastuollu, jah sa võid olla mõnda aega vastuolus, aga hingel hakkab nii valus lõpuks. Tuleb leida enda viis, kuidas sina elad siin maailmas kõige paremini, millised on sinu soovid ja elustiil, mis on sinu kehale ja sisekosmosele vastuvõetav ning mis mitte. Olen ka enne kirjutanud, et maailm muutub väga individuaalseks ning igaühe maailm täiesti omanäoliseks, vastavalt hinge vibratsioonile. Sinu sees on oraakel, mis seda kõike teab. See ebamugavus, mis on tõusnud hetkel esile ongi selle jaoks, et sa näeksid seda, mida sa ei taha rohkem kogeda. Me peame tegema muutuseid ja kui egotasand hakkab vastu, siis tulevad asjad pinnale teistmoodi.
Praegused protsessid on taevalikult juhitud ja mõned uksed ongi kinni, ei saa lahti kuidas vaid kangutad. On nii ja võid seista seal ukse taga veel mõnda aega. Sa näed enda kõrval teisi hingi, kes samuti on tulnud ootama. Kildudeks löödud maailmas lahendavad inimesed oma teemasid ja kui on lahendatud, siis tulevad samuti ukse taha. Seal kogutakse hingi kokku ja siis ükskord avatakse uks, et minna edasi. Selline on seletus plejaadlastelt inimkeeli tõlgituna. Uks avaneb ja oaas tuleb vastu. Muidugi esineb duaalsust, aga palju kergem on hoida oma kõrgemat sagedust ning mitte langeda alla. See tähendab, et kõik, mis sinuga kokku ei lähe ei hakka enam haakuma, vaid langeb maha nagu vesi rasvalt. Vaata oma kaaslaseid, kes on sinuga teel ja võib-olla samuti ootamas seal ukse taha. Need on sinu uued hingesõbrad teekonnal, kuid paljusid kohtad veel liikudes edasi. Igaüks istub oma puu otsas, kuid koos on ikkagi tore olla. Koos on tore üksteist toetada, kuulata, aga ka tervendada. Seda ei pea tegema millegi keerulisega, vaid enda toetavate energiatega. Inimesed juba suhtlevad telepaatiliselt, kuid teadvustavad seda vähe. Sellegipoolest see eksisteerib ja tugevneb. Olles näiteks kontoris tööl suhtled sa kõigiga mitte ainult sõna ja kehakeele kaudu, vaid ka energeetiliste antennide ja bioväljaga (kui sa just ennast lukku ei pane), kodus olla saad aga olla peamiselt enda energiates. Muidugi tuleb ka arvutist või telekastenergia läbi, kohtati isegi intesiivsemalt, seega võiks ennast selle eest hoida.
Plejaadlased, kellelt hetkel infot kanaldan on oma olemuselt hästi vabad ja austavad hinge vaba kulgu. Nad suunavad ka inimhingi vabadusele, et leida oma hinge hääl ning autentne olemine. See võib olla natuke pöörane kui sa hakkad enda päris kihte maha võtma. Võid tantsida kodus või lollitada rohkem ning tunda ennast kui laps. Meie hinged ongi lapsed ja see on suur rõõm, kui sa oled temaga kooskõlas. Tänapäeva ühiskond nõuab maskuliinset ja täiskasvanulikku energiat, kuid kui me oleksime mängulisemad, siis kõik laabuks palju kenamalt. Muidugi lapsed teevad ka üksteisele haiget, kuid siis ei oleks see pikaajaline solvumine kuudeks ja võib-olla isegi aastateks, mis lõpuks mõjutab tervet sisemust, vaid lihtsalt üks hetk, mis möödub. Avastades enda sisemust, leiad sa, et märgid ei tule enam väljapoolt numbrite, sulgede või millegi sarnase kaudu, vaid otsekõnena. Juhatus tuleb sinu südamest ja ta vaikselt kõneleb sinuga koguaeg, kuid ta on tagasihoidlik ja kui sa ei võta seda vastu, siis ta ei solvu. Oraakel sinu sees on alati sinuks valmis.
Sellised mõtted teile ✨💕